જિલ્લાના પશુપાલકો દ્વારા દુધના ભાવ મુદ્દે સાબર ડેરી સામે રોષ પ્રસરી રહ્યો છે ત્યારે વડાલી તાલુકા કિસાન સંઘ દ્વારા પણ શનિવારે મિટિગ યોજીને પશુપાલકોના રોષને જોતા પલટી મારી અને પશુપાલકોને સમર્થન આપવા જાહેરાત કરાઇ છે. સાબરડેરી દ્વારા ચાલુ વર્ષે પશુપાલોને દુધનો ઓછો ભાવ ફેર આપતા પશુપાલકોમાં રોષ છે અને તેઓએ આંદોલન પણ ચાલુ કરી દીધુ છે. અઠવાડિયા પહેલા કિસાન સંઘે કહ્યુ હતુ કે સાબર ડેરી સાથે છીએ પરંતુ વડાલી તાલુકામાં સાબર ડેરીના નિર્ણયના વિરોધમાં તમામ પશુપાલકો દ્વારા વિરોધનો સુર પ્રગટ થતા તમામ પશુપાલકોએ દુધ મંડળી આગળ દુધ ઢોળી પ્રદર્શન કર્યુ હતુ અને તમામ મંડળીઓએ ઓછા ભાવ ફેરના વિરોધમાં ઠરાવો પણ પસાર કર્યા હતા.